Bakriste ba lebelela bophelo bo le bohlokwa go feta dilo tše di bonagalago. Beibele e re “bophelo bja [motho] ga bo tlišwe ke dilo tše a nago le tšona.” (Luka 12:15) Ka baka leo, ge Mokriste yo bohlale a lekile go boledišana ka boleta le mohlakodi yo a itlhamilego gomme a palelwa, o tla latela molao wa motheo wo Jesu a o boletšego, woo o rego: “O se ke wa ganetša yo kgopo.” Ge re bolela ka tsela ya seswantšhetšo, seo se ka bolela gore o nee mohlakodi yoo gaešita le seaparo sa gago sa ka gare, o lese a tšee le seaparo sa gago sa ka ntle. (Mat. 5:39, 40; Luka 6:29) * Eupša go feta tšohle, bona kotsi e sa le kgole gomme o e pheme. Ge re ka phema “pontšho ya bomponeng ya dilo tša [rena] tša boiphedišo” gomme ra tsebja ke baagišani ba rena re le Dihlatse tša Jehofa tša go loka, re ka efoga go hlaselwa ke dikebekwa tše šoro.​—1 Joh. 2:16; Die. 18:10.